Abaoe un toullad bloavezhioù e oan bet dedennet gant golo ha dreist-holl gant titl ar manga-mañ.  Bevet al levraoueg, setu tapet al levrenn gentañ. Chwech  levrenn zo deuet maez evit ar mare. Ar re gentañ zo bet embannet e 2003 hag an hini diwezhañ e miz Here 2009…     Neo ket echu an istor hervez Wikipedia ha neo ket an oberenn bouezusañ/mallusañ evit ar  mangaka(ez) Kei Toume.  Bon. Arabat kaout pres neuze.  Evit an istor : klasel awalch eo. Ur paotr yaouank o labourat en ur chombini (convenience store) a zo tapet etre div blach, e vignonez skol-veur sorchenet gant marv ar paotr a gare hag ur plach yaouank kuitaet ganti al lise a bourmen tro-dro dar stal gant ur vran…  Pep tudenn he deus he istor, he uhez-hent a vo diskouezhet tamm-ha-tamm michañs.  Tu dedennusañ ar manga a zo diskouez un tu sokiologel eus Japan : ar freeter (ger savet  adalek free hag arbeiter) : tud hag a labour gant kevratoù berr, labourioù bihan doare studier kentoch evit chom hep bezañ tapet er vuhez labour klasel, stressus ha pouezusoch eget ar vuhez prevez a vez e Japan dre vras.  Tri doare freeter a vez gwelet en istor, nho deus ket memes abegoù evit bevañ evelse, un tamm a-gostez ar gevredigezh.  E-keñver karantez e seblant don awalch an traoù, luziet evel ma chall an traoù bezañ er vuhez.  Kenderchel a rin da lenn neuze, met arabat din lonkañ  re vuan, rak nouzer ket pegoulz ech echuo!